PSL วิ่งยาว 3 วันบวก 8% โบรกฯเชียร์ “ซื้อ” อัพกำไรปี 64-65 พ่วงเป้าใหม่ 9.25 บ.
PSL วิ่งยาว 3 วันบวก 8% โบรกฯเชียร์ “ซื้อ” อัพกำไรปี 64-65 พ่วงเป้าใหม่ 9.25 บ.
6 ม.ค. 2564

ผู้สื่อข่าวรายงานว่า ราคาหุ้น บริษัท พรีเชียส ชิพปิ้ง จำกัด (มหาชน) หรือ PSL ณ เวลา 10.55 น. อยู่ที่ระดับ 8.15 บาท บวก 0.10 บาท หรือ 1.24% สูงสุดที่ระดับ 8.55 บาท ต่ำสุดที่ระดับ 8.05 บาท ด้วยมูลค่าการซื้อขาย 76.76 ล้านบาท โดยราคาหุ้นปรับตัวเพิ่มขึ้น 3 วันติด นับตั้งแต่ปิดที่ระดับ 7.60 บาท เมื่อวันที่ 30 ธ.ค.63 โดยคิดเป็นการปรับตัวเพิ่มขึ้นมา 8%

ด้านบล.กสิกรไทย ระบุในบทวิเคราะห์ฯแนะนำ “ซื้อ” หุ้น PSL ปรับประมาณการกำไรปี 64-65 ขึ้น 128% และ 72% หลังปรับเพิ่มอัตราค่าเช่าของ PSL ขึ้น 9% และ 7% เป็น 11,700 ดอลลาร์ฯ และ 12,000 ดอลลาร์/ลำ/วัน ตามลำดับ คาดกำไรของ PSL จะฟื้นตัวขึ้นมาอยู่ที่ 60 ล้านบาทในไตรมาส 4/63 จากผลขาดทุนที่ 22 ล้านบาท ในไตรมาส 3/63 จากค่าเช่าเรือ Supramax ที่เพิ่มขึ้น 9% จากไตรมาสก่อน
พร้อมเพิ่มราคาเป้าหมายขึ้นเป็น 9.25 บาท (จาก 6.50 บาท) คำนวณด้วย PBV ที่สูงขึ้นเป็น 1.2 เท่า จาก 0.95 เท่าและ BVPS ปี 65 ที่ 7.55 บาท